**Uge 36- Case VIVINO**

Vivino er en dansk baseret virksomhed, som har eksisteret siden 2010. Vivino startede med at tilbyde vinelskere en form for online opslagsværk over vin.

I dag har Vivino udviklet sig til at være en af verdens førende vin-apps med et stort vin-community. Vivino har i dag omkring 10 millioner brugere, som kommer fra hele verden.

Vivinos koncept er simpelt. Du tager et billede af etiketten på vinen, og derefter vil app'en fortælle dig om kvaliteten og prisen på vinen. Du kan således gå rundt i Kvickly, tage et billede af en Chardonnay, som du overvejer at købe, din telefon vil tænke i få sekunder, genkende vinen og give dig viden om: druesorten, områdets karakter, hvor god vinen er inden for sin region, og hvilken type mad at vinen passer til samt en gennemsnitspris.

Vivino har udviklet en model, som gør at brugeren også får gode tilbud på vin, og det er den model, som Vivino vil forsøge at rulle ud på cirka 10 nye markeder. Modellen er baseret på at konvertere Vivino-brugere til kunder ved hjælp af gode tilbud på vin, da Vivino allerede kender brugerens smag, præferencer og købsadfærd.

Gengivet med tilladelse fra Vivino

**SPØRGSMÅL**

Beskriv kort konceptet bag Vivino.

Placer Vivino i 3 lags arkitekturen

Forklar hvordan Vivino anvender brugen af data i deres applikation.

Analyser hvordan Vivino bruger data til at blive værdiskabende for brugeren.

Diskuter i grupper om der er etiske overvejelser knyttet til, hvordan Vivino anvender brugerens data til at give dem gode tilbud.

**LÆS RELATEREDE ARTIKLER FOR MERE INFORMATION**ID

Rikke Sander Matjeka: [Danmarks mest innovative virksomhed er kåret](https://www.danskerhverv.dk/Nyheder/Sider/Danmarks-mest-innovative-virksomhed-er-kaaret.aspx), Dansk Erhverv (2015)

Elías Christian Lundström: [Startup-land: Iværksættere bag appen Vivino ved ikke »en skid om vin«](https://www.version2.dk/artikel/ivaerksaettere-bag-appen-vivino-vi-ved-ikke-en-skid-om-vin-71940), Version2 (2014)

Esben Vest Jensen: [Vin-app vokser sig stor i godt selskab](http://www.business.dk/vaekst/vin-app-vokser-sig-stor-i-godt-selskab), Business.dk (2015)

Politiken: [Dansk app Vivino hitter i vinverdenen](http://politiken.dk/mad/vin/ECE2349783/dansk-app-vivino-hitter-i-vinverdenen/) (2014)

Vivinos hjemmeside: [vivino.com](https://www.vivino.com/)

Kilde:[*https://digitaldannelse.systime.dk/?id=175*](https://digitaldannelse.systime.dk/?id=175)